Los Angeles – miasto we USA nad Ôceanym Spokojnym we staniy Kalifornijo. Wroz s San Djygo, twoři drōgi co do wielgości ôbšar metropolitalny we kraju ličōncy 16,4 mln (2002) mieškańcōw (mianowany potočniy pouedniowokalifornijskym mygalopolis). Los Angeles je popularniy mianowane "Miastym Aniouōw" (City of Angels). Historyjo. Historyjo miasta siyngo XVIII wieku (rok 1781), kedy přibyli sam Hišpaniy, zakuodajōnc misyja frańciškańsko. Wokōu nij rozwinyua sie ôsada miejsko, kera do 1821 roku bōua we posiadaniu wicekrōlestwa Nowyj Hišpańje, a potym Meksyku. Lata 1846-1848 bōuy bařzo buřliwe we jygo dzijach, miasto bōuo we cyntrōm wojny meksykańskij. Po jeji zakōńčyniu trafiuo pod panowaniy amerykańske a zostouo wōnčōne do USA. Pōnowny swōj rozwōj Los Angeles přežōuo we lotach 1885-1895, kedy to zostouy ôdkryte zuoža ropy naftowyj a zostoua wybudowano tukej bana transkōntynyntalno, co spowodowouo přesuwaniy sie gospodarčygo cyntrōm Kalifornie na pouednie stanu.